Marș „Împreună pentru siguranța femeilor!” organizat sâmbătă în București. 27 de ambasade semnează o declarație de susținere a manifestării

Marșul „Împreună pentru siguranța femeilor!” se va desfășura sâmbătă, de la ora 15.00, în București, iar 27 de ambasade semnează o declarație de susținere a manifestării, prin care își exprimă solidaritatea femeile și fetele victime ale violenței.

Declarația celor 27 de ambasade:

Violenţa împotriva femeilor şi fetelor există în toate ţările şi la toate nivelurile societăţii. Ea nu reprezintă o chestiune privată, ci o încălcare a drepturilor omului.

În preajma Zilei Internaţionale pentru Eliminarea Violenţei împotriva Femeilor, ce are loc în data de 25 noiembrie, în lumea întreagă se desfăşoară numeroase iniţiative de conştientizare a acestei probleme existente la nivel global.

Susţinând Marșul ”Împreună pentru siguranța femeilor!” de sâmbătă, 19 octombrie 2019, ne manifestăm solidaritatea cu fiecare femeie şi fată, victime ale violenţei. Marşul începe la orele 15:00 având ca punct de pornire Piaţa Universităţii (Parcul Colţea) şi se continuă înspre Piaţa Victoriei.